Publication: Magyar Közlöny
Issue: MK-2002-47 (Year: 2002, Number: 47)
Era: 1990-2004
Section: továbbá a közoktatásról szóló 1999. évi LXXIX. törvény
Paragraph Index: 453

„56. § Ha a külföldi oktatási intézményben szerzett és a Magyar Köztársaságban nemzetközi szerzõdéssel egyenértékûnek el nem ismert bizonyítvány középiskolai érettségi bizonyítványként történõ elismerése — a külföldi bizonyítványok és oklevelek elismerésérõl szóló 2001. évi C. törvény (a továbbiakban: elismerési törvény) 13. §-a alapján — nem lehetséges, a bizonyítvány tulajdonosa az elismerési törvény 62. §-a alapján kérheti a középiskolától a külföldön folytatott tanulmányok beszámítását. Az iskola igazgatója az elismerési törvény 62. §-a alapján lefolytatott eljárás keretében dönt arról, hogy a bizonyítvány tulajdonosa — a külföldön folytatott tanulmányok beszámítása alapján — befejezte-e a középiskolai tanulmányait, és érettségi vizsgára bocsátható. Ha az iskola igazgatója megállapítja, hogy a bizonyítvány tulajdonosa a középiskolai tanulmányait befejezte, és érettségi vizsgát tehet, ezt a tényt záradék formájában a külföldön kiállított bizonyítvány fordítására rávezeti. A záradékot iktatószámmal, az iskola bélyegzõjének lenyomatával és az igazgató aláírásával kell ellátni. A záradékkal ellátott bizonyítvány másolatát — a bizonyítványokra vonatkozó rendelkezések szerint — az iskola irattárában el kell helyezni. A záradékkal ellátott bizonyítvány tulajdonosa az e rendeletben meghatározottak szerint jelentkezhet érettségi vizsgára.”

Source: https://magyarkozlony.hu/hivatalos-lapok/d63eacc997f2e0bd5196f344ce4df581396a7b5d/dokumentumok/6b969b73e3e5127d2b0f80a30214795b734bd310/letoltes